06258001 | Jaarboeke 2016 | Universiteit van Pretoria
Program: MPhil Toegepaste Teologie
06258001 Fakulteit Teologie Duur van studie: 2 jaar Totale krediete: 250
Die MPhil-program bied toegang tot nagraadse teologiese studie aan kandidate wat reeds oor ’n driejarige, nie-teologiese tersiêre kwalifikasie gelykstaande aan ’n baccalaureus beskik. Dit bied die geleentheid om opgelei te word in die toepassing van Teologie met die oog op sekere bedieningsterreine, die beroeps- of gemeenskapslewe.
'n Baccalaureusgraad of gelykstaande kwalifikasie.
Een van die volgende leergangkeuses moet gekies word:
Leergangkeuse A: Al ses eerste inleidende modules van die onderskeie vakke in die drie vakgroepe word gekies.
Leergangkeuse B: Drie modules (waarvan twee eerste inleidende modules) word uit een vakgroep gekies, asook drie eerste inleidende modules uit die twee oorblywende vakgroepe.
Leergangkeuse C: Vier modules word uit een groep gekies, asook ’n eerste inleidende module uit elk van die twee oorblywende vakgroepe (ses modules in totaal)
Die vakgroepe, vakke en modules is soos volg:
• Bybelwetenskaplike Groep
OTW 871: Inleiding in die Ou-Testamentiese wetenskap I
OTW 872: Inleiding in die Ou-Testamentiese wetenskap II
NTW 871: Inleiding in Nuwe-Testamentiese wetenskap I
NTW 872: Inleiding in Nuwe-Testamentiese wetenskap II
• Histories-Sistematiese Groep
DCE 871: Inleiding in die dogmatiek en Christelike etiek I
DCE 872: Inleiding in die dogmatiek en Christelike etiek II
KGS 871: Inleiding in die kerkgeskiedenis en kerkreg I
KGS 872: Inleiding in die kerkgeskiedenis en kerkreg II
• Toegepaste Teologiegroep
GSW 871: Inleiding in godsdiens- en sendingwetenskap I
GSW 872: Inleiding in godsdiens- en sendingwetenskap II
PRT 871: Inleiding in die praktiese teologie I
PRT 872: Inleiding in die praktiese teologie II
(Elke module tel 20 krediete)
(aa) Ses van die volgende gespesialiseerde modules waarin teologiese kennis op ’n spesifieke terrein van kerklike bediening, beroeps- of gemeenskapslewe toegepas word, word gekies.
Reël: Slegs vakke waarvan die eerste inleidende modules in die eerste studiejaar afgehandel is, se modules mag gekies word.
Dit word volgens een van die volgende keuse-moontlikhede gedoen.
Leergangkeuse D: Al vier modules van dieselfde vak en twee modules van enige ander vak(ke) (behoudens die reël).
Leergangkeuse E: Drie modules van dieselfde vak en drie modules van ander vakke (behoudens die reël).
Leergangkeuse F: Twee modules van dieselfde vak en vier modules van ander vakke (behoudens die reël).
(bb) ’n Navorsingsverslag oor ’n teologiese onderwerp: TEO 867.
Leergangkeuse D: Die navorsingsverslag word in die vak geskryf waarvan vier modules gedoen word.
Leergangkeuse E: Die navorsingsverslag word geskryf in die vak waarvan drie modules gedoen word.
Leergangkeuse F: Die navorsingsverslag word geskryf in die vak waarvan twee modules gedoen word.
(Die navorsingsverslag tel 40 krediete.)
Nota: ’n Student wat beplan om die MPhil-graad met ’n MTh in ’n spesifieke vakgebied (bv Praktiese Teologie) op te volg, moet ten minste drie modules in die spesifieke vak kies én die navorsingsverslag in dieselfde vakgebied skryf.
Elke module word met ’n eksamen afgesluit.
Die MPhil word met lof toegeken aan ’n student wat ten minste 75% in vier van die modules in die eerste jaar en ten minste 75% in die navorsingsverslag en vier van die modules in die tweede jaar behaal het.